Onoj pred kojom zlo drhti.
Predajem svoju odanost.
Propasti Svjetla, Mesiji.
Zaklinjem svoju službu, zauvijek.
CASTLEVANIA: NOKTURNO
Vampiri i noćna stvorenja prilazili su sa svih strana, Annette.
Mogli smo se jedino povući.
Nisi kriva ni za što.
Edouard me nikad ne bi ostavio.
A sad je mrtav.
Znao je za rizik kad je došao ovamo.
Bio mi je obitelj.
Nisam imala nikoga nakon majčine smrti.
Nakon što je ubijena.
U zoru, u suton
U noći
Tvoja majka Iwa
Neokovana je
Žao joj je!
Vidite? Vreća joj je skoro puna.
Dobro joj ide. Jako dobro.
Urod će biti dobar i očišćen.
Ispire
I štiti
Tebe
A mnogo ti toga može nauditi, dijete.
Zmije, vještice, tajne.
Imaš li tajne, Esther?
Na mojoj plantaži neće biti čarolija.
Ni čini, ni plesa, ni pjesama.
U zoru, u suton
U noći
Tvoja majka
Iwa
Neokovana je
Znam kako je to kada gledaš majku kako umire.
Ja sam pobjegao, ali pretpostavljam da ti nisi mogla.
Nosim majčine uspavanke u srcu.
Pjesme su bile zov predaka,
povezivale su me s afričkim božanstvima izvan plantaže,
s druge strane oceana i smrtnog tijela.
Nisu me mogli zatočiti.
Koliko god puta da su pokušali.
Uvijek sam smišljala bijeg.
Ali nadzornici su me motrili.
DESET GODINA POSLIJE
Imala sam 16 godina kad su me pokušali žigosati,
ali nisam to kanila dopustiti.
S očeve sam strane naslijedila moć boga rata i željeza,
Oguna.
Nisam znala što se zbiva,
ali moj duhovni vodič čuo je moj zov kad sam ga najviše trebala.
Bolje bježi, djevojčice.
Trči koliko god te noge nose.
Edouard je vjerovao da duša progovara kroz pjesmu.
Zato sve, od siromaha do državnika, privlači glazba.
Rekao bi da, dok je na pozornici
i promatra publiku,
može vidjeti boje svačije duše.
Moja je bila ružičasta.
Prevario se.
Zelena mi je omiljena boja.
Stanite.
Tko ste vi, dovraga, i što to izvodite?
Moja je ropkinja prošla ovuda. Psi su je namirisali.
U kazalištu je 500 ljudi,
a svi možemo namirisati jedino vaše pse.
Želim natrag svoju imovinu.
Ali mogu pričekati.
Ne sada. Ne.
Gaziš moju francusku svilu.
Moraš skinuti tu mokru odjeću.
Posluži se.
Krasno. To je iz Prosjačke opere.
On je vampir, zar ne?
Tvoj gospodar.
Je li otišao?
Sumnjam.
Brza sam. Mogu trčati.
Ovo je otok, dušo. Možeš li plivati?
Ja sam Edouard.
Annette.
Nema puno skrovišta za ljude koji izgledaju poput nas.
Misliš:
„Ali on se rodio slobodan. Nije poput mene.”
Važno je ono našim srcima, Annette.
Zašto onda pjevaš za te ljude?
Usrećim ih, a oni se opuste,
i olabave jezike.
Tako saznaš korisne informacije.
Pomaže kada moram skrivati bjegunce.
Edouard me odveo u planine da se pridružim Maronima,
odbjeglim robovima koji su organizirali pokret otpora, kojem sam se pridružila.
Oče Legba, ouvè baryè a!
Cecile je bila vrhovna svećenica.
Naučila me čarolijama.
Kako otvoriti duhovna raskrižja za ceremonije.
Kako utišati svoj strah da bih jasno čula Oguna.
Zatvori oči.
Udahni. Izdahni.
Oče Legba, ouvè baryè a!
Udruženi u ratu.
Obitelj u srcu.
Revolucija zahvaća Francusku,
ponižava njihovu gospodu, dame, knezove, tko zna, možda čak i kraljeve.
Sloboda, jednakost, bratstvo, kažu,
ali njihova revolucija neće slomiti okove našeg ropstva.
Robove će i dalje tući, mučiti i ugnjetavati.
Moramo odbaciti bjelačkog boga i slušati glas oslobođenja.
Vrijeme je da Saint-Domingue
gori!
Zvuči kao epska bitka.
Sloboda je bila slađa od šećera koji smo brali.
Krenula sam u lov na Vaublanca.
Što misliš da će ova pobuna promijeniti?
Uvijek će biti gospodara i sluga.
Ropstvo je prirodni poredak.
Ne možete nas sve ubiti.
Mogu tebe ubiti.
I dalje si uplašena djevojčica
koja pjeva pjesmice dok se kupa.
Vaublanc se preobrazio u šišmiša. Kojim se još čarolijama služe?
Cecile, što je bilo?
Ovdje sam, Cecile.
Patnja, smrt, stotine tisuća mrtvih.
Gora je negoli bi Vaublanc ikad mogao biti.
Mesija Vampira, tako se naziva.
Ovdje u Saint-Domingueu?
Ne. Ne još.
S druge strane oceana.
Prvo će pokoriti Europu
ako je ne zaustavimo.
Moram u Francusku.
Onda idem s tobom.
Čekat će kad se vratim. Udruženi u ratu, Annette.
Obitelj u srcu.
Bio je tako hrabar,
tako posvećen našoj slobodi.
Osvetit ćemo ga, kunem se.
Tko si ti i što želiš?
Zašto tvoj Opat kuje noćna stvorenja za Mesiju Vampira?
Ne slaže se s vašom vjerom.
Što ti znaš o vjeri?
Vjera je temelj. Vjera je red.
„Pođeš li kroz vatru, nećeš izgorjeti, plamen te opaliti neće.”
Izaija, 43:2.
Vjera je suputnica u najtežim vremenima.
Kad te svijet napusti.
Je li te svijet napustio, Mizrak?
Znaš moje ime, reci mi svoje.
Revolucija tjera svakoga da izabere stranu.
Giljotiniraju svećenike koji ne prisegnu vjernost državi.
I radije bi bio odan Erzsebet Bathory?
Imaš li pojma tko je ona?
Za što je sposobna?
Čim vas ne bude trebala, okrenut će se protiv vas i ubiti vas, polako,
jednog po jednog.
Očekuješ da ti povjerujem da mariš, vampiru?
Ponovimo ovo, na nekom udobnijem mjestu.
Usput, zovem se Olrox.
Je li sve spremno u Machecoulu?
Poklonici pune dvorac.
Markiz se veseli upoznati vas,
a ja se sutra sastajem s Kovačem.
Sinoć sam sanjala o svijetu koji stvaramo.
Ruska carica, car Svetog Rimskog Carstva,
otomanski sultan, papa, svi kleče preda mnom,
ljube mi stopala.
Bio je to predivan san.
Svi će klečati, grofice.
Svi do posljednjega.
Svi smo čuli za pobunu robova u Saint-Domingueu.
Večeras imamo nekoga tko je sudjelovao.
Veliku revolucionarku.
Predstavljam vam Annette.
Oduševit ćeš ih.
Egun mojuba. Preci, odajem vam počast.
Ja nisam revolucionarka.
Ja sam djevojka koja je bila robinja dokle se ropstvo više nije moglo trpjeti.
Ova revolucija govori o nečemu što naziva razumom,
ali samo Bog može spasiti vaše duše.
Zapalili smo iskru, isprva nekolicina nas koji smo se skrivali u planinama,
ali polja šećera i duhana presušila su na suncu,
iskra je zapalila plamen, a onda je plamen postao pakao,
i sva se njihova moć i okrutnost raspala pred nama.
Sloboda, jednakost, bratstvo!
Spaljuju katoličke crkve
i uništavaju kipove Marije i svetaca
te to zovu razumom.
Ja to nazivam đavoljim djelom.
U redu je, ostanite na mjestima. Na sigurnom smo.
Bog će nas zaštititi.
Podijelite se. Stvorite prolaze.
Kreni!
Koji se kurac dogodio?
Bio je to Edouard.
Vidjela sam mu oči.
Što? Kako to misliš?
Mrtav je.
Idu u samostan.
On je noćno stvorenje.
Moj dragi, lijepi Edouard pretvoren je u čudovište iz pakla.
Prijevod titlova: Iva Antoliš